280 



eminent. Hue accedit, quod mandibulæ duorum generum Ciro- 

 lanarum, quorum fabrica oris libro supra laudato exposita est, 

 Cirolanæ str. s. d. et Eurydices, mala interiore bene evoluta 

 et ex lacinia sensili laminaque ampla serratoria coniposita 

 ornatæ sunt, Ægarum contra mandibulæ mala interiore plane 

 carent. Denique maxillæ utriusque paris Cirolanarum illarum 

 latæ et robustæ sunt, binis malis præditæ, mala interiore stilis 

 sensilibus, mala exteriore aculeis longis, robustis, nonnunquam 

 serratis exornata; Ægarum contra maxillæ priores mala in- 

 teriore carent, mala exterior in stilum longum et graoilem 

 transformata est, maxillæque posteriores sunt apice contiguæ, 

 maxillas priores obvolventes, malis rotundatis, orificium hau- 

 stelli post claudentes, supra marginem interiorem palponim 

 pedum maxillarium reflexæ. Si igitur caput infra inspicietur, 

 etiam si nihil porro dissecabitur, non solum mandibulæ, sed 

 etiam reliqua instrumenta cibaria notas perceptu facillimas 

 præbebunt, quibus Ægæ et tales formæ familiæ Cirolanarum, 

 quales sunt Cirolana str. s. d. et Eurydice, distingvi possint. 

 Sed jam res eo impeditur, quod Cirolanæ sunt, quarum in- 

 strumenta cibaria tanta sunt gracilitate et in evolvendis pluri- 

 bus partibus tam retardata, ut, nisi eas diligentissime scruteris, 

 pro Ægis facile sumi possint. Hujuscemodi Cirolanas hic 

 expositas volumus. Mala interior mandibularum exiguæ raagni- 

 tudinis est, ferme rudimentum; maxillæ primi paris mala 

 interiore carent, mala exterior in hamum Jongum, gracilera, 

 in fine valde inflexum transformata est; maxillæ secundi paris 

 perparvæ sunt, imprimis breves, inermes, neque palpo neque 

 mala interiore præditæ. Quarum Cirolanarum tria genera 

 exponimus, ^ex quibus duo, quantum scimus, nunquam ante 

 indicata fuerunt. Hæc Isopoda in maribus Indiæ orientalis 

 orania versantur. 



BARYBROTES n. g. 



Corpus compactum, compresse convexum. 



Frons obscure marginata, acumine procumbenle, partern altitvdinis 

 ariicvli primi antennarnm primi paris discernente. 



